《留别》
清代·李芳

禄食愧踰量，智困念归愚。符竹恒为累，幸及引年初。

驱马国西门，初服返田庐。金闺富才彦，绝足駃高衢。

眷我谢朝迹，冠盖宠归途。归途岂不荣，顾瞻亦踟蹰。

煌煌丹山凤，览德萃清都。行人得栖止，老鹤青天孤。

石楼俯清伊，旁有野人居。傥逢经过便，山水足相娱。

作者简介：李芳，字华黍，号兰谷，钱塘人。